
A Magyarországi Robinia Pseudoacacia erdők detektálása Sentinel-2 műholdfelvételek alkalmazásával

A Robinia Pseudoacacia (magyar nevén fehér akác) egy rendkívül invazív faj, melynek
fája értékes alapanyagként szolgál akár szerszámkészítéshez, akár magas kalória tartalma miatt
jó tüzelőanyagként is felhasználható. Fontos szerepet tölt be továbbá a magyarországi
méhészetekben, hiszen az elsőszámú méhlegelőként tartjuk számon Magyarországon.
Jelenleg Magyarország erdőterületeinek 25%-a Robinia pseudoacacia, és ez a szám
folyamatosan növekszik, így környezetvédelmi szempontból létfontosságú a megfigyelése. A
Robinia pseudoacacia megfigyeléséhez Észak Magyaroroszág területén található, Szirák és
Vanyarc települések közelében elhelyezkedő, Robinia pseudoacacia erdők virágzásáról készült
felvételeket alkalmaztam. A műholdas felvételek alapján történő azonosításához a
Mahalanobis-távolság számítását használtam. A Mahalanobis-távolság egy statisztikai
módszer, amelyet több változó közötti távolság mérésére használnak, figyelembe véve a
változók közötti korrelációt.
A feladatot a Google Earth Engine segítségével hajtottam végre, amely egy felhőalapú
térinformatikai rendszer. Az eredmények segítségével új képek készültek, amelyek lehetővé
teszik a Robinia pseudoacacia erdőterületek lehatárolását. A vizsgálat során összehasonlítottam
a látható tartományban lévő sávokkal végzett elemzést a Sentinel-2 összes spektrális sávján
végzett elemzéssel.



